Merck Sharp and Dohme d.o.o. (MSD) Beograd
Obaveštenje zdravstvenim radnicima o zaštiti podataka o ličnosti


–
	Činjenice
	Ovo obaveštenje daje sveobuhvatan prikaz uslova pod kojima privredno društvo Merck & Co., Inc., Rahway, NJ, USA NJ iz Sjedinjenih Američkih Država (dalje Kompanija) i privredno društvo Merck Sharp & Dohme d.o.o. (MSD) Beograd, Omladinskih brigada 90a/1400, 11070 Novi Beograd (dalje „MSD“) - član globalne grupe kompanija i društva Kompanija – u svojstvu rukovaoca zbirke podataka o ličnosti prikupljaju, obrađuju, prenose i daju drugima na korišćenje  podatke o ličnosti zdravstvenih radnika na teritoriji celog sveta. 

	

	Zaštita
privatnosti
	U privrednom društvu  MSD - poznatom i kao  Merck Sharp & Dohme (u daljem tekstu zajedno naznačeno kao  „Kompanija") - globalnoj inovativnoj farmaceutskoj kompaniji - zaštita privatnosti zasniva se na poverenju. U skladu s MSD-ovom tradicijom održavanja visokih etičkih standarda u celokupnom radu pokazali smo svoju privrženost zaštiti privatnosti uspostavljanjem globalnog programa zaštite privat​nosti kako bismo u celom svetu osigurali postupanje u skladu sa merodavnim zakonima o zaštiti privatnosti i standardima za zaštitu podataka o ličnosti.
Priroda poslovanja unutar MSD je takva da se lični podaci ponekad prenose van teritorije Srbije, odnosno u zemlje EU ali i na tzv. treće zemlje izvan Evropskog ekonomskog područja. U tom smislu, pravila zaštite ličnih podataka naše Kompanije su u skladu sa Zakonom o zaštiti podataka o ličnosti Republike Srbije, ali su na globalnom nivou sertifikovana su u skladu sa APEC-ovim Pravilima o prekograničnoj privatnosti podataka, naša Obavezujuća poslovna pravila ("OPP") koja regulišu prenose unutar grupe u celom svetu odobrena su u Evropskoj uniji, a imamo i svoju sopstvenu sertifikaciju u skladu sa Štitom privatnosti EU-a i SAD-a. Evropska komisija potvrdila je da Štit privatnosti (eng. Privacy shield) pruža adekvatan nivo zaštite i da se lični podaci mogu iznositi u preduzeća sa sedištem u SAD-u ako se primenjuju načela Štita privatnosti. Takođe, kada podatke za nas, po našem nalogu, obrađuju pružaoci usluga, to rade na osnovu ugovora kojima se uređuje zaštita ličnih podataka u skladu sa propisima primenljivim u Evropskom ekonomskom području, primenom standardnih ugovornih odredaba o zaštiti podataka koje je donela Evropska komisija (dostupni nalaze se na linku https://eur-lek.europa.eu/eli/dec/2010/87/oj). Sva ova pravila i ugovorne odredbe štite vaše informacije u skladu sa standardima koji važe u Srbiji, Evropskoj uniji i Evropskom ekonomskom prostoru.


	

	Zašto?
	MSD prikuplja, dobija, obrađuje, prenose i daje na korišćenje drugim primaocima podatke pomoću kojih se može utvrditi identitet  (u nastavku "lični podaci")  lekara, farmaceuta, ispitivača, istraživača, zdravstvenih radnika i drugih osoba u skladu i na način dopušten merodavnim zakonima i, kad je primenljivo, na način odobren od merodavnih državnih tela, u svrhe koje su vezane sa njihovim svakodnevnim poslovanjem, i koje uključuju:

· izvođenje kliničkih i epidemioloških ispitivanja i ispitivanja ishoda lečenja;

· vođenje baze podataka o kliničkim ispitivanjima i ispitivačima uključenim u klinička ispitivanja i stavljanje podataka iz ove baze na raspolaganje odnosno korišćenje drugim proizvođačima lekova uključenim u sistem međusobne razmene podataka o kliničkim ispitivanjima i kliničkim ispitivačima;   

· izveštavanje o nuspojavama proizvoda, štetnim događajima i o prigovorima na nedostatke proizvoda;

· obaveštavanje i informisanje o našim proizvodima i uslugama, izmenama vezanim za naše proizvode i usluge, simpozijumima, konferencijama  i stručnim skupovima, predavanjima i drugim naučnim i edukativnim programima uključujući tu i WEB forme takvih programa, dostavljanje promotivnih i drugih marketinških saopštenja i to sve putem  stručnih saradnika,  internet stranica, e-pošte, pozivnih cen​tara, automatskih komunikacijskih sistema, telefaks uređaja, pošte ili svih drugih sredstava komunikacije;

· odgovaranje na Vaše upite i zahteve; 

· realizaciju zahteva za uzorcima proizvoda i naručivanje naših proizvoda, kad je to zakonom dopušteno;

· finansijsko izveštavanje;

· poslovna i marketinška istraživanja;

· sprovođenje i nadzor naših programa i resursa sa svrhom provere poštovanja propisa i pravila u sigurnosne svrhe;

· identifikacija i angažovanje stručnjaka i vodećih eksperata;

· omogućivanje pristupa našim resursima i praćenje naših interakcija sa vama, kako onih uspostavljenih putem interneta tako i svih drugih (naše postupanje pri interakcijama putem interneta uređeno je našim Pravilima o privatnosti na internetu https://www.msdprivacy.com/rs/srb/index.html
· praćenje plaćanja izvršenih zdravstvenim radnicima za usluge koje su obavili MSD-u;

· razvoj i sprovođenje programa prodaje i marketinga uključujući profilisanje, odnosno, automatizovanu obradu koja se koristi da bi se ocenilo određeno svojstvo ličnosti, posebno u cilju analize ili predviđanja radnog učinka fizičkog lica, njegovog ekonomskog položaja, zdravstvenog stanja, ličnih sklonosti, interesa, pouzdanosti, ponašanja, lokacije ili kretanja; MSD  je voljan da kategoriše/da segmentira zdravstvene radnike sa kojima komunicira na osnovu njihovih potencijala i digitalnih preferencija u cilju prilagođavanja svoje marketinške strategije i sprovođenja svojih marketinških i promotivnih aktivnosti. Ova segmentacija se vrši na osnovu najboljeg znanja predstavnika prodaje i na osnovu odgovora koji se dobiju u toku komunikacije sa zdravstvenim radnicima i bez značaja je i bez posledica za zdravstvene radnike sa kojima se komunicira;

· procenu  potrebe i adekvatnosti angažovanja zdravstvenih radnika za pružanje usluga vezanih za  neke od gore opisanih  poslova s obzirom na zakonske uslove primenljive na naše poslovanje i s obzirom na odgovarajuća pravila vezana za etičko i transparentno poslovanje;

· vođenja pravnih postupaka i istraga državnih tela, uključujući prikupljanje i čuvanje podataka propisanih  zakonima  koji se primenjuju na poslovanje MSD-a u Republici Srbiji i inostranstvu (npr. vođenje obaveznih evidencija o uzorcima naših proizvoda, te o promotivnim materijalima datim zdravstvenim radnicima u skladu sa srpskim propisima o oba​veštavanju o lekovima, a na globalnoj osnovi vođenje evidencija sa svrhom poštovanja američkog zakona koji ima za cilj sprečavanje korupcije u poslovanju američkih kompanija i njihovih povezanih društava u celom svetu (engl. „Foreign Corrupt Practices Act");
· svrhe izričito određene, propisane ili odobrene odredbama prava merodavnog za poslovanje MSD-a u Republici Srbiji i inostranstvu;    

· svrhe o kojima vas možemo obavestiti naknadno u trenutku kad nam dajete svoje lične podatke ili saglasnost za njihovo prikupljanje, obradu, deljenje sa drugim korisnicima ili iznošenje iz Republike Srbije;  

Kad lokalni zakoni zahtevaju da za određenu svrhu ili podatak morate dati posebnu  saglasnost za prikupljanje, obradu, deljenje i davanje podataka na korišćenje drugim korisnicima,  takvu posebnu saglasnost možemo od vas  zatražiti  i dobiti tako što ćete ispuniti obrazac u papirnatom obliku ili putem interneta, u telefonskom razgovoru ili na drugi odgovarajući i dopušten način.




	Šta?
	· Vrste ličnih podataka koje prikupljamo (direktno od Vas ili iz izvora podataka koji su javno dostupni ili od trećih strana), obrađujemo, delimo ili dajemo na korišćenje drugim korisnicima zavise o prirodi odnosa koji imate sa MSD-om  o zahtevima merodavnih zakona. Ti lični podaci između ostalog mogu uključivati:

· podatke za kontakt uključujući ime i prezime, titulu, adresu prebivališta, broj privatnog i poslovnog telefona i mobilnog, broj privatnog i poslovnog faksa, privatnu i poslovnu adresu elektronske pošte; 

· pol, dan, mesec, godina rođenja i starosno doba;

· jedinstveni matični broj građana (JMBG);

· naziv i adresu poslodavca, naziv radnog mesta, članstvo i funkciju u telima poslodavca;

· biografiju, stručne kvalifikacije, objavljene radove, patente i druga naučna i medicinska dostignuća;

· članstvo i funkciju u telima javne vlasti, telima koja obavljaju poslove državne ili javne službe, strukovnim organizacijama, udruženjima  ili ustanovama, savetodavnim telima i drugim telima  sa javnim vlastima ili funkcijama;

· šifru zdravstvenog radnika koju vam je dodelio Zavod za javno zdravlje Republike Srbije ili drugo merodavno telo i/ili broj licence;

· programe i aktivnosti organizovane ili sponzorisane od strane MSD-a u kojima ste učestvovali uključujući naziv, datum i mesto održavanja programa ili aktivnosti;
· podatke vezane za klinička ispitivanja u kojima ste učestvovali kao studijsko osoblje uključujući: (i) naziv pravnog lica u kojoj je ispitivanje provedeno, (ii) podatke vezane za dokazivanje Vaših kvalifikacija i prikladnosti za ispitivača prema pravilima dobre kliničke prakse (eng. Good Clinical Practice, GCP) i to datum(i) GCP obuke i sponzora(e) GCP obuke, (iii) podatke o kliničkim ispitivanjima za  koje je regrutovanje ispitanika dovršeno i to naziv, broj i datum Plana ispitivanja, faza ispitivanja, terapeutsko područje, indikacije, broj ispitanika uključenih u skrining, uključenih u ispitivanje, isključenih iz ispitivanja, povučenih iz ispitivanja, sve ovo pojedinačno po svakom Planu ispitivanja, (iv) datume relevantne za pojedina mesta sprovođenja kliničkog ispitivanja i to datum otvaranja mesta ispitivanja, datum pristanka prvog ispitanika i datum pristanka zadnjeg ispitanika;    

· ugovore koje ste sklopili sa MSD-om uključujući naziv, datum i mesto sklapanja ugovora,  vrstu usluge i naknadu ili drugu korist za pruženu uslugu;

· podatke koji se odnose na plaćanja uključujući broj bankarskog računa i naziv banke u kojoj je račun otvoren;

· podatke kojim oblicima komuniciranja kojima dajete prednost;

· podatke o Vašim profesionalnim i medicinskim kolegama i vodećim stručnjacima u Vašem području specijalizacije.



	Kako?
	U delu koji sledi navodimo tipične razloge zbog kojih farmaceutske kompanije poput MSD-a ponekad prenose, odnosno daju na korišćenje lične podatke drugima korisnicima, razloge zbog kojih MSD prenosi, odnosno daje na korišćenje takve podatke, kategorije korisnika podataka, kao i odgovor na pitanje možete li vi ograničiti taj prenos. MSD sprovodi razumne i propisane  sigurnosne mere da bi u skladu sa njihovom osetljivošću zaštitili lične podatke od zloupotrebe, uništenja,  neovlašćenih promena i pristupa.

	Kategorije korisnika podataka i razlozi zbog kojih bi se Vaši lični podaci mogli prenositi:
	Da li prenosimo podatke?
	Možete li ograničiti prenos?

	Kompanije sa kojima MSD sarađuje: na polju korišćenja svojih proizvoda i usluga


	Ne, osim ako vi date izričito odobrenje (opt-in) za taj prenos.
	Da.

	Kompanije sa kojima MSD ne sarađuje: marketinške poruke namenjene vama


	Ne
	Da.

	Izveštavanje državnim organima: za prijavljivanje/obaveštavanje (poput Agencije za lekove i medicinska sredstva u Republici Srbiji ili FDA u SAD-u)


	Da, na primer zbog prijave podatka vezanih za 

si​gurnost naših proizvoda.
	Ne

	Stranke u sudskom ili drugom pravnom postupku: u skladu sa sudskim odlukama u meri u kojoj je to nužno ili izričito dopušteno merodavnim  zakonom


	Da
	Ne

	Postojeći  ili potencijalni kupci: u slu​čaju kada kompanija MSD zbog poslovnih razloga odluče da izdvoje deo svog poslovanja ili svoje celokupno poslovanje putem prodaje, udru​živanja ili preuzimanja


	Da, na osnovu pisanog ugovora da će se lični po​daci na odgovarajući način zaštititi u tim okolnostima.
	Ne

	Kompanije  koje obavljaju usluge u naše ime i u skladu sa našim uputstvima (na primer, da bi dostavili posebne podatke koje ste za​tražili)
	Da, ako poslovnu aktivnost pruža druga kompanija. Kao globalna kompanija mi sarađujemo sa kompanijama širom sveta koje za nas ili u naše ime  pružaju usluge i od kojih zahtevamo  da zaštite lične podatke u skladu s primenljivim zakonima, pravilima, drugim propisima i našim internim pravilnicima  o zaštiti privatnosti.
	Ne. Uspostavili smo pravila, ugovorne i administrativne mehanizme koji zahtevaju zaštitu ličnih podataka u našem poslovanju širom sveta


	Razlozi zbog kojih bi se Vaši lični podaci mogli prenositi:
	Da li prenosimo podatke?
	Možete li ograničiti prenos?

	Povezana društva * u sastavu Merck & Co., Inc., Rahway, NJ, USA. grupe kompanija u celom svetu:  za svrhe svakodnevnog poslovanja kao što je navedeno u ovom obaveštenju

* Povezana društva predstavljaju društva pove​zana zajedničkim vlasništvom ili kontrolom. Van Sjedinjenih Američkih Država, poveza​na društva kompanije Merck & Co., Inc., Rahway, NJ, USA., Inc. uglavnom posluju pod nazivom „MSD" ili „Merck Sharp & Dohme"

	Da, kao globalna kompanija razmenjujemo lične podatke između naših podružnica širom sveta za svrhe navedene u ovom obaveštenju; pri čemu pravo na pristup ličnim podacima imaju samo oni pojedinci koji imaju legitimni poslovni razlog za pristupom ličnim podacima. Na primer, infor​macije vezane za plaćanja biće dostupne samo lokalnom MSD-u odnosno lokalnoj podružnici Kompanije i grupi u SAD-u koja je zadužena za realizaciju plaćanja.
	Ne. Uspostavili smo pravila, ugovorne i administrativne mehanizme koji zahtevaju zaštitu ličnih podataka u našem poslovanju širom sveta. 



	Druge kompanije sa kojima sarađujemo: jedino za poslove vezane za proizvode ili us​luge ili projekte koje zajednički nude ili razvijaju kompanija MSD i ta druga kompanija
	Da, u skladu sa pisanim ugovorima između kompanije MSD i tih drugih kompanija.
	Da, zatražićemo Vašu izričitu saglasnost.


	Koliko dugo čuvamo podatke?
	Uopšteno, čuvamo lične podatke koliko god je to neophodno za svrhu ili svrhe u koje se prikupljaju. U nekim slučajevima, možda smo obavezni da zadržimo podatke u dužem vremenskom periodu na osnovu propisa koji se odnose na naše poslovanje.




	Vaša prava?
	Imate pravo pristupa Vašim ličnim informacijama i pravo da  netačni odnosno nepotpuni podaci budu izmenjeni odnosno dopunjeni. Pod uslovima propisanim Zakonom o zaštiti podataka o ličnosti i Opštom uredbom o zaštiti podataka (UREDBA (EU) 2016/679 EVROPSKOG PARLAMENTA I VEĆA od 27. aprila 2016. o zaštiti pojedinaca u vezi sa obradom ličnih podataka i slobodnom kretanju takvih podataka te o stavljanju van snage Direktive 95/46 / EZ) imate pravo zahtevati i ispravku i dopunu podataka o ličnosti, ograničenje obrade Vaših ličnih podataka ili njihovo brisanje, pravo prigovora na obradu podataka, kao i pravo na prenosivost podataka.

U bilo kom trenutku imate pravo da podnesete prigovor na obradu Vaših ličnih podataka u cilju direktnog marketinga, nakon čega Vaše lične informacije više ne mogu biti obrađene u takve svrhe. U svakom slučaju, za oglašavanje putem telefona, faksa, elektronske pošte ili drugih elektronskih sistema, potrebno je unapred Vaša dozvola. Ako se podaci obrađuju na osnovu Vašeg pristanka, možete opozvati Vaš pristanak u bilo koje vreme, ali to ne utiče na zakonitost obrade Vaših ličnih podataka do datuma opoziva pristanka. Takođe imate pravo da podnesete pritužbu nadležnom organu – Povereniku za informacije od javnog značaja i zaštitu podataka o ličnosti, Bulevar Kralja Aleksandra 15, 11000 Beograd.



	Obratite nam se ...
	Ako imate pitanja u vezi s ovim obaveštenjem ili u vezi sa Vašim ličnim podacima koje MSD prikuplja, obrađuje i daje na korišćenje drugim korisnicima ili ako želite da promenite način komuniciranja koji preferirate (na primer možete se odlučiti da ne želite da primate elekronsku poštu, telefaks-poruke ili druga direktna marketinška obaveštenja), ili ne želite da učestvujete u određenim programima, ili ako želite da pristupite svojim ličnim podacima u zbirkama  ličnih podataka MSD-a, ili želite da ih ažurirate ili opozovete pristanak na obradu podataka, ili ako želite da ostvarite bilo koje svoje pravo vezano za lične podatke ili njihovu obradu, molimo vas da nam se obratite pismenim putem na adrese navedene na kraju ovog Obaveštenja. U određenim  slučajevima, biće nam potrebna Vaša saradnja za realizaciju Vaših prava vezanih za zaštitu ličnih podataka ili, ćemo vas pak uputiti na treću osobu.  

Da biste kontaktirali MSD vezano za zaštitu ličnih podataka, pišite na:
Merck Sharp & Dohme d.o.o. (MSD) Omladinskih brigada 90a/1400
11 070 Novi Beograd, Republika Srbija
e-mail: msd-serbia@msd.com
Da biste se obratili Kancelariji za zaštitu privatnosti kompanije Merck & Co., Inc., Rahway, NJ, USA

pišite na:

msd_privacy_office@msd.com  
ili poštom na: Privacy Office, Merck & Co., Inc. (Rahway, NJ, USA) UG4B-24, 351 N. Sumneytown Pike, North Wales, Pennsylvania, USA 19454


	
	


PODACI O LIČNOSTI KOJI SE DAJU: 

	Ime i prezime:
	

	Broj telefona:
	

	e-mail: 
	


Pristanak na obradu podataka o ličnosti
Potvrđujem tačnost i verodostojnost navedenih datih podataka na današnji dan, primio/la sam i razumeo/la sam gore pomenuta obaveštenja rukovaoca i obrađivača i ovim putem dajem svoj dobrovoljni pristanak na obradu gorenavedenih podataka u svrhu obrade u skladu sa datim obaveštenjima.
Ime i prezime,  titula _________

Potpis: ____________________

Datum: ____________________
Merck zadržava pravo na izmjenu, dodavanje ili uklanjanje dijelova ove obavijesti u svakom trenutku. Ako odlučimo izmijeniti ovu obavijest, ažuriranu obavijest objavit ćemo na našoj internetskoj stranici: http://www.merck.com/policy/commitment/home.html te ćemo vas obavijestiti o tome pisanim putem ako to zahtijevaju mjerodavni zakoni.
[image: image1.png]AConfidential




 MSD zadržava pravo na izmenu, dodavanje ili uklanjanje delova ovog obaveštenja u svakom trenutku. Ako odlučimo da izmenimo ovo obaveštenje, dostavićemo Vam ažurirano obaveštenje.

